kardosdrur/scandi-wiki huggingface dataset:
Mindehøjen i Søndermarken

Mindehøjen i Søndermarken er et mindesmærke for danske udvandrere, der ligger tæt ved indgangen fra Pile Allé Søndermarken, en park tilknyttet Frederiksberg Slot. 
 
Mindehøjen blev opført hovedsageligt for at mindes de danske udvandrere, der rejste til Amerika, og aldrig kom tilbage til Danmark igen. Det blev udformet af Anders Bundgaard og indviet den 9. august 1925. Ved indvielsen kom der repræsentanter fra kongehuset og rigsdagen, prominente udlændinge samt 40-50.000 andre gæster. I det første år besøgte ikke mindre end 90.000 mennesker monumentet. Dette tal sank hurtigt til under 10.000, og i dag er det kun åbent for offentligheden på den amerikanske uafhængighedsdag d. 4. juli.

Historie
I 1920'erne opstod der et ønske hos dansk-amerikanske udvandrere om at opsætte et mindesmærke for de udvandrere, der aldrig fik muligheden for at vende tilbage til Danmark. Det skulle dog ligge i nærheden af København, da der allerede var et mindesmærke i Jylland, Rebild Bakker. Man nedsatte en komité, som besluttede, at Anders Bundgaard, der i 1899 havde skabt Gefionspringvandet, skulle komme med det konkrete forslag til mindesmærket. Midlerne til projektet blev skaffet ved internationale og verdens omspændende indsamlinger blandt udlandsdanskere. Man sørgede for at alle økonomisk kunne overkomme det, og satte bidraget så lavt som 1 dollar. I alt blev der indsamlet 12.000 dollars.

Monumentet var oprindelig tiltænkt en placering i Dyrehaven eller på volden omkring Kastellet, men det endte med en placering i Søndermarken i forbindelse med Frederiksberg Slot, der blev oprettet i 1700-tallet. Søndermarken har tidligere været brugt til politiske forsamlinger og demonstrationer, og har siden 1852 været åbent for offentligheden. 

Projektet fik først et klart nej fra myndighedernes side, men blev efter lange forhandlinger alligevel bevilliget af Indenrigsministeriet i 1924, og kunne derefter åbne i 1925.

Udformning
Mindehøjen skulle repræsentere Danmark og noget dansk, og forestiller en oldtidshøj dækket af græstørv. Fra mindehøjen fører en gang med kæmpesten ind til et cirkulært rum hvor en statue forestiller Moder Danmark – en kvinde med to børn på armen. Kvinden står på en femtakket stjerne, der repræsenterer de fem verdensdele, Europa, Asien, Afrika, Amerika og Australien, hvortil danskerne udvandrede. Rummet er kuppelformet med et lysindfald for oven – ligesom Pantheon i Rom. På væggen er der ni relieffer, der hver især skildrer en del af udvandrernes liv og færd.

Mindehøjens betydning i dag
Ifølge Inge Adriansen er mindehøjens anlæggelse et eksempel på en identitetspolitik med fokus på følelser og holdninger. I modsætning til Rebild Bakker er det, trods både private og offentlige ambitioner, ikke lykkedes at bevare dette som et erindringssted. Det tillægges altså ingen større betydning længere, hvilket afspejles i at det kun åbent for offentligheden én dag om året. Adriansen antager at dette skyldes, at mindehøjen rummer en fortælling, der i dag ikke længere indgår i det nationale erindringsfællesskab.

Referencer

Bygninger, konstruktioner og anlæg på Frederiksberg
Etableret i 1925
Monumenter i København
Daniel Marot

Daniel Marot (født 1661 i Paris, død 4. juni 1752 i Haag) var en fransk arkitekt, søn af Jean Marot. 

Marot fortsatte faderens udgivervirksomhed, måtte efter det nantiske edikts ophævelse i 1685 gå i landflygtighed og nedsatte sig i Amsterdam, hvor han blev arkitekt for Vilhelm af Oranien; hans talrige ornamentstik varierer med stor dygtighed Jean Bérains motiver og har sikkert bidraget meget til at sprede den senere Louis XIV-stils båndakantusværk over Europa.

Arkitekter fra Frankrig
Personer fra Paris
Kobberstikkere fra Frankrig
Barokarkitekter
GMS

GMS (Growling Mad Scientists), er et hollandsk psykedelisk trance band. Det er dannet af Riktam Matkin og Bansi Quinteros i 1995 i Amsterdam.

GMS grundlagde også deres eget pladeselskab "Spun Records" i 1999. GMS har solgt over 350.000 eksemplarer på verdensplan.

Medlemmer

Riktam 
Shajahan Matkin (Riktam) (født 1976 i Amsterdam, Holland). Han mødte Bansi på en Coffeeshop, da han var 14 år gammel. Da han var 15 år gammel forlod han folkeskolen og rejste til Goa i Indien, for at opleve psykedelisk trance raves. Efter hjemkomsten til Amsterdam i 1995, begyndte han at lave musik med sin ven Bansi. De dannede gruppen GMS (Growling Mad Scientists). I dag bor han på Ibiza i Spanien.

Bansi 
Joseph Quinteros (Bansi) (født i 1976 i Barcelona, Spanien, død 19. juni 2018). Han spillede trommer fra han var 6 til 11 år. Han spillede også bass og guitar. Da han var 14 år gammel mødte han Riktam. Han døde af leukæmi i 2018.

Diskografi

Album 
 1997 – Chaos Laboratory
 1998 – The Growly Family
 1999 – GMS vs. Systembusters
 2000 – Tri-Ball University
 2000 – The Hitz
 2002 – No Rules
 2003 – Remixed
 2005 – Emergency Broadcast System
 2006 – Chaos Laboratory (Remarsteret)
 2009 – The Remixes Vol. 12

Priser

Ibiza DJ Awards 
 2001 – Bedste international DJ psykedelisk trance
 2009 – Bedste international DJ psykedelisk trance

Referencer

Eksterne henvisninger 
 
 

Musikgrupper fra Nederlandene
Psykedelisk trance-grupper
István Vad

István Vad (født 30. maj 1979) er en ungarsk fodbolddommer. Han har dømt internationalt under det internationale fodboldforbund FIFA siden 2007, hvor han er indrangeret som kategory 2-dommer, der er det tredjehøjeste niveau for internationale dommere.
I oktober 2010 debuterede han i Champions League i gruppekampen mellem Marseille og Žilina. En kamp som Marseille vandt 1-0.

I Ungarn er han kendt som István Vad II, eftersom hans far med det samme navn også var international dommer. Desuden har han en søster, der også er fodbolddommer.

Kampe med danske hold 
 Den 19. marts 2008: Kvalifikation til U/17 EM: Kroatien U/17 – Danmark U/17 3-0.
 Den 24. marts 2008: Kvalifikation til U/17 EM: Danmark U/17 – Belgien U/17 2-5.

Referencer 

 Kampoversigt 

Fodbolddommere fra Ungarn
Izjora

Izjora (, ) er en flod i Leningrad oblast i Rusland. Den er en venstre biflod til Neva og er 76 km lang og har et afvandingsareal på 1.000 km². 

Floden har sit udspring på Izjoraplateauet og løber mod nordøst til den munder ud i Neva midt mellem Sankt Petersburg og Sjlisselburg ved Ust-Izjora (), hvor Slaget ved Neva fandt sted i 1240. Byerne Kolpino og Kommunar ligger ved Izjora. Floden er kendt som det længste svenske styrker nogen sinde nåede mellem Vikingetiden og de urolige tider i Rusland.

Floden får vandføring både fra grundvand, snesmeltning og regn. Grundvandskilderne er stabile både sommer og vinter og sikrer, at floden aldrig tørrer ud eller bundfryser.

Noter

Eksterne henvisninger 

 sablino.ru: Izjora, hentet 10. januar 2015, 

Floder i Leningrad oblast
Kolp

Kolp er en flod i Leningrad og Vologda oblast i Rusland. Den er en højre biflod til Suda (i Volgas afvandingsområde).

Floden er 254 kilometer lang, og med et afvandingsareal på 3.730 km², og med en decharge 30 km fra mundingen på 25,2 m³/s.

Største bifloder er Vesjarka og Krupen. Ved floden ligger byen Babajevo.

Floder i Leningrad oblast
Floder i Vologda oblast
Suleiman Bilali

Suleiman Bilali (født 5. juni 1978 i Nairobi) er en kenyansk amatørbokser, som konkurrerer i vægtklassen let-fluevægt. Bilali fik sin olympiske debut da han repræsenterede Kenya under Sommer-OL 2008. Her blev han slået ud i første runde af Winston Méndez Montero fra Den dominikanske republik i samme vægtklasse. Han har også to guldmedaljer fra de panafrikanske lege i 2003 og 2007.

Eksterne henvisninger 
 

Mandlige boksere fra Kenya
Personer fra Nairobi
Pasja (flod)

Pasja (russisk: Пашá) er en flod øst i Leningrad oblast i Rusland og en af bifloderne til Svir fra venstre. Floden er 242 kilometer lang og har en decharge på 69 m³/s.

Floden er den største af Svirs bifloder og munder ud i denne bare 8 kilometer før Svirs munding. Den største biflod til Pasja er Kapsja.

Litteratur 
 

Floder i Leningrad oblast
Gu Yu

Gu Yu (født 12. juni 1983) er en kinesisk amatørbokser, som konkurrerer i vægtklassen bantamvægt. Yu har ingen større internationale resultater, og fikk sin olympiske debut da han repræsenterede Kina under Sommer-OL 2008. Her blev han slået ud i ottendelsfinalen af Veaceslav Gojan fra Moldova i samme vægtklasse. Han deltog også i VM i 2007 i Chicago, USA hvor han kom til kvartfinalen.

Kilder 

Boksere fra Kina
Yushan Nijiati

Yushan Nijiati (Үсен Нижат født 1. juni 1986) er en kinesisk amatørbokser, som konkurrerer i vægtklassen sværvægt. Nijiati fik sin olympiske debut da han repræsenterede Kina under Sommer-OL 2008. Her blev han slået ud i første runde af Oleksandr Usyk fra Ukraine i samme vægtklasse. Han deltog også i VM i 2007 i Chicago, USA hvor han vandt en bronzemedalje.

Eksterne henvisninger 
 http://www.sports-reference.com/olympics/athletes/yu/yushan-nijiati-1.html 

Boksere fra Kina
Kleptokrati

Kleptokrati (fra oldgræsk: κλέπτης (tyv) og κράτος (styre)) er en styreform der er kendetegnet ved at magthaverne uretmæssigt og bevidst gør sig rige på resten af landets bekostning.

Styreformen tilgodeser blandt andet den styrende klasse, der eksempelvis akkumulerer personlige formuer og tiltager sig politisk magt på udemokratisk vis på bekostning af og uden skrupler for landets befolkning.

Kilder 

Styreformer
Bergamasco (hund)

Bergamasco er en hunderace, der oprindelig var hyrdehunde. Racen stammer fra egnen omkring Bergamo i det nordlige Italien.

Hunderacer fra Italien
Hyrdehunde
Coupé

En coupé eller coupe (af det franske tillægsord, coupé, "skåret") betegner en biltype med konventionelt lukket karosseriform, hvor den præcise definition varierer fra producent til producent, og over tid. Coupéer er som oftest sportsvogne eller sporty varianter af sedaner, hvor dørene almindeligvis er reduceret fra fire til to, og bagsædet kan være placeret længere fremme end i en almindelig sedan, tilbydende enten to sæder eller 2+2 siddepladser – plads til føreren og én passager foran og lejlighedsvis to passagerer eller børn på bagsædet.

 
Biler efter karrosseri
Franske ord og vendinger
Hampshire

Hampshire (udtale:  eller ; forkortes: Hants) er et grevskab i Storbritannien ved Englands sydkyst og fødested for Royal Navy, British Army og Royal Air Force. Hampshire ligger mellem grevskaberne Dorset, Wiltshire, Berkshire, Surrey og West Sussex og er på 3.700 kvadratkilometer. Den længste afstand ØV er 86 kilometer og 76 kilometer NS retning. Hampshire betegnes ofte med historiske navne som Southamptonshire, Hamptonshire og Grevskabet Southampton.

Hampshire er et populært ferieområde med flere badebyer, motormuseet i Beaulieu og nationalparkerne New Forest og naturområdet South Downs, som dækker omkring 45 % af grevskabet. Hampshire har en lang maritim historie; to af Englands største havne Southampton og Portsmouth ligger ved kysten. Grevskabet er berømt som hjemsted for forfatteren Jane Austen og fødested for forfatteren Charles Dickens og ingeniør Isambard Kingdom Brunel. Hampshires administrative hovedby er den historiske katedralby Winchester, som ligger midt i grevskabet.

Kildehenvisninger

Eksterne henvisninger
Jānis Balodis

Jānis Balodis  (født 20. februar 1881 i Trikāta pagasts i Guvernement Livland, død 8. august 1965 i Saulkrasti i Lettiske SSR) var en lettisk officer og politiker, som spillede en ledende rolle i oprettelsen og ledelsen af et uafhængigt Letland. Han var øverstkommanderende for hæren og flåden under den lettiske krig for uafhængighed, og var senere vicepræsident samt medlem af regeringen. Balodis var Kavaler af Lāčplēsisordenen af 1. og 2. klasse.

Se også 
 Lettiske krig for uafhængighed

Referencer

Eksterne henvisninger 

Militærfolk fra Letland
Kavalerer af Lāčplēsisordenen
Forsvarsministre fra Letland
Personer i den lettiske krig for uafhængighed
Vågsbygd

Vågsbygd er den største bydel i Kristiansand i Norge med ca.  22.000 indbyggere. Frem til 1965 var Vågsbygd del af Oddernes kommune. Bydelen strækker sig 5-10 km vest, men også syd for bycentrum af Kristiansand. Fra Møvig ser mand over til Fredriksholm fæstning og videre til Flekkerøy, som ofte ikke regnes til Vågsbygd. På Kroodden ligger Batteri Vara. Vågsbygd kirke er fra 1967. Det er også en kirke på Flekkerøy, bygget i 1960, og Voie kirke der er en såkaldt «arbejdskirke» fra 1990.

Natur
På Vågsbygdsiden, vestsiden af Kristiansandsfjorden ligger øerne Bragdøya, Andøya og Flekkerøy med Christiansø festning. I tillæg findes en række mindre øer som Sumatra, Madeira, Kinn og Skjede. Øerne Sumatra og Madeira har sine navn fra Hans Kielland som eiede øerne i 1812. Øerne havde opprindelig navnerne Møvig- og Brøvigholmene.  

Det er et fint udsigtspunkt på Jaktodden. Her ser man lige ud Steinsundet mod Grønningen fyr og Oksø fyr. Vågsbygdmarka har meget varmekær blandingsskov og er et typisk sørlandsterræn. Marka har mange fine badevand, som søerne Auglandstjønna, Grimsvann, Bråvann, Buvann og Storevann, og flotte udsigtspunkter som f.ks. Bruliheia

Landbrug og industri
Landbruget er i stor grad forladt i Vågsbygd, de fleste landbrugsområder er for længst bygget ud for boliger. 

Vågsbygd har betydeligt industri, som haver overlevet den store omstilling som norsk industri haver gennemgået. Lumber er en fabrik som producerer trævarer og byggevarer, og som fremdeles er i drift. Den største arbejdsplads er ligevel Elkem Solar som producerer superrent silicium til solceller, og som ligger i lokalerne der Elkem tidligere drev ferrosilisium-fabrikken Fiskå verk. På Andøya er det etableret en betydelig og avanceret mekanisk industri som producerer offshore- og skibskraner og andet skibsudstyr i Andøya Industripark.  Vågsbygd har også stor detailhandel med indkøbscenteret Vågsbygd senter som største handelscentrum.

Farøivernscenter og kanonmuseum
På Andøya i Vågsbygd ligger Norsk fartøyvernsenter på området til tidligere Bredalsholmen værft. Fartøyvernscenteret er et nationalt knudepunkt for vedligehold af museumsskibe og værneværdig kystkultur, og haver tørrdokk med betydelig kapasitet.

Ydderst på Møvig finder mand i vest Batterie Vara, som blev bygget op af den tyske besættelsesmagt under anden verdenskrig. Batteriet havde 45 cm kanoner i Kristiansand og tilsvarende batteri i Hanstholm, hvorved den udækkede del af Skagerrak blev dækket af flydende minebælter. En betydelig del af området bruges i dag som museum mens resten er åbent for turgåere. Dette er et af Norges bedst bevarede kanonanlæg fra krigen, med 45 cm kanontårn, ammunitions- og ladeanlæg, værksted, kontorer og forlægninger.

Referencer

Agders geografi
Bydele i Kristiansand
Final 4

Et Final 4-stævne er en begivenhed, hvor semifinaler og finaler spilles på samme sted to på hinanden følgende dage, f.eks. lørdag og søndag. Dette benyttes f.eks. hos håndboldherrerne i DHF's Landspokalturnering, i EHF Champions League og i DHB-pokal.

Noter 

Sportskonkurrencer
Randesund

Randesund er en tidligere norsk selvstændig kystkommune i Agder fylke beliggende mellem Kvåsefjorden i Høvåg i Lillesand kommune  og Topdalsfjorden i Oddernes. 

Fra 1837 til 1893 var Randesund del af Oddernes kommune. Fra 1894 blev Randesund skilt ud som selvstændig kommune med 3.076 indbyggere. 

Fra 1. januar 1965 blev Randesund, Tveit og Oddernes kommuner slået sammen med Kristiansand. Randesund havde ved sammenlægningen 1.672 indbyggere.

I dag er Randesund en bydel i Kristiansand og et præstegæld i Kristiansand domprovsti med to sogne: Hånes og Randesund.

Randesund er efter anden verdenskrig vokset betragtelig og er stadig i vækst. De største beboede områder i Randesund er Hånes, Søm, Odderhei og Tømmerstø. Ofte bliver bydelen  af de lokale beboere, delt i to, med navnene Indre og Ytre Randesund.  Indkøbscenteret Sørlandssenteret og Kristiansand Dyrepark i Indre Randesund ligger også indenfor grænserne af den tidligere kommune. 

Randesund er kendt for sin smukke skærgård hvor man kan sejle i småbåde gennem «Skippergada» og lægge til ved Kongshavn. Færdes man i båd, kan mand handle ved både Tømmerstø brygge og Korsvik marina. Fra Randesund er der kort vej med båd over byfjorden ind til Kristiansand centrum.

Byens sportskub hedder hedder Randesund Idrettslag

Agders geografi
Bydele i Kristiansand
Tidligere kommuner i Norge
Jagten på lykke

Jagten på lykke (originaltitel: The Pursuit of Happyness) er en amerikansk biografisk dramafilm fra 2006 baseret på Chris Gardners næsten år lange kamp mod hjemløshed. Filmen er instrueret af Gabriele Muccino, og i hovedrollen ses Will Smith som Gardner, en on-and-off-hjemløs sælger, som bliver børsmægler. Smiths virkelige søn, Jaden Smith er co-stjerne og hans rolle som Gardner søn Christopher Jr. er hans filmdebut.

Manuskriptet er af Steven Conrad, baseret Gardners selvbiografi, The Pursuit of Happyness skrevet i samarbejde med Quincy Troupe. Filmen blev udgivet den 15. december 2006 af Columbia Pictures. For hans præstation blev Will Smith nomineret til en Academy Award og en Golden Globe for bedste mandlige hovedrolle.

Medvirkende 
 Will Smith som Chris Gardner
 Jaden Smith som Christopher Gardner Jr.
 Thandie Newton som Linda Gardner
 Brian Howe som Jay Twistle
 Dan Castellaneta som Alan Frakesh
 James Karen som Martin Frohm
 Kurt Fuller som Walter Ribbon
 Takayo Fischer som Mrs. Chu
 Kevin West som Verdens bedste far

Eksterne Henvisninger 

 Den officielle hjemmeside

Amerikanske film fra 2006
Film baseret på virkelige begivenheder
Biografiske film fra USA
Lund (Kristiansand)

Lund (Lundsiden) er en bydel i Kristiansand (Agder fylke, Norge) som ligger øst for bykernen og Otra og er med sine 9 782 indbyggere  (per 1. januar 2004) den nest mest folkerige bydel i Kristiansand efter Vågsbygd. I dag benyttes Lund til næringsvirksomhed og beboelse.

Området tilhørte tidligere Oddernes kommune. 14. juni 1921 blev de første 2,75 km² af Lund overføret til Kristiansand og 1. januar 1965 blev også resten af Lund en del af Kristiansand ved kommunesammenlægningen. 

Navnet Oddernes eller Utrunes er udledt af "næset med oter". Det gamle kommunenavn kommer altså fra næset mellem Prestvika i floden som kaldtes Torridalselva (Otra) og Marvika ved Topdalsfjorden. I dag er Kuholmen det vigtigste navn i dette område. Tidligere Oddernes kommune omgav Kristiansand på tre sider, men den tidligere kommunes navn stammer fra Lundsiden.

Lund i tidlige tider 

I Lund er der forskellige steder fundet spor af mennesker helt tilbage til ældre jernalder, gennem vikingtiden og frem til tidlig middelalder. Her har været beboelse siden stenalderen. I vikingtiden fandtes en herregård her. Runestenen ved Oddernes kirke giver en forbindelse til denne gård. Et stort felt med gravhøje, som tidligere fandtes syd og vest for kirken, kan også sættes i forbindelse med denne gård.

1400-tallet  
I 1400-tallet var det tre store gårde i Lund: Odde, Ellesie og Møglestue. Navnet Odde har igen givet navnet til den del af Lund som kaldes Oddemarka. (Navnet har derimod ingenting med navnet Oddernes at gøre).

I 1492 kom der røvere ind fra søen og angreb Lundsiden. Dette er nævnt i to breve som ligger i det norske Riksarkiv. Brevene beskriver, at angrebet foregik med meget voldsanvendelse mod både kvinder og mænd, og at det var dræbte på begge sider. Også præstegården blev røvet. Man ved ikke hvem røverne var, men lederen hed Per Syvertsen, hvilket kan tyde på, at røverne kom fra Norge eller fra Danmark.

Før Kristiansand blev grundlagt, var Lahelle og Vige på Lundsiden (ved siden af Flekkerøy) de vigtigste havne i området.

1600-tallet 
I 1635 eksproprierede kong Christian IV gårdene Møglestue, Ellesie og Odde i Lund. Lensherren, Palle Rosenkrantz som indtil da havde været bosat i Nedenes måtte flytte til Oddernes og rejse en standsmæssig kongsgård. Palle Rosenkrantz var en højadelig dansker, af den fornemme Rosenkrantz-slægt. Han administrerede området som den gang blev kaldt Agdesiden på vegne af kongen. 

Odderneshalvøen blev ved ekspropriationen delt i to: En del som tilhørte kongsgården og en som tilhørte præstegården. Dermed kom navnet Kongsgård ind i området.

1700-tallet 
 
I 1790'erne blev ejendommene som tilhørte kongsgården og præstegården delt op i løkker for byens købmænd og embedsmænd. Det er fra denne tid navnene Freyasdal, Valhalla, Lovisenlund, Marienlyst, Gimle gård, Grethesminde og Cathrineborg stammer.

Broer 

Lund har tre broforbindelser over floden med Kvadraturen (centrum), beregnet fra syd til nord:
Lundsbroen Thygesons minde
Gangbroen Christian Quartbroa
Europavej E18: Oddernesbrua, et brosystem i seks baner med en bro i hver retning. 
 
Bydele i Kristiansand
Agders geografi
Fast Lane (sang)

Fast Lane er første single fra EP'en Hell: The Sequel af duoen Bad Meets Evil, bestående af Royce da 5'9" og Eminem. Det er deres første single som en gruppe siden Nuttin' to Do fra 1999. Sly synger sangens omkvæd.

Hitliste

Referencer 

Eminem-sange
Singler fra 2011
Los Lagos (region)

Los Lagos er en af Chiles regioner og har nummer X på den officielle liste. Regionen har et areal på 48.854,5 km² og grænser op til Los Ríos mod nord, mod syd til Aisén, mod øst til Argentina og mod vest til Stillehavet. Hovedbyen er havnebyen Puerto Montt, og andre vigtige byer er Osorno, Castro og Ancud.

Geografi og natur 
Los Lagos er præget af tempereret regnskov og et tempereret klima ved kysten med hyppigt koldt regnvejr om vinteren, bortset fra det sydlige område med Chiloé-øen. Mod syd er klimaet præget af regnvejr det meste af året, og der er ikke egentlige tørre perioder.

I regionen finder man Chiles næststørste ø, Chiloé, og den næststørste sø, Llanquihue. Der findes en række fredede naturområder, herunder syv nationalparker, tre private naturreservater og to naturmonumenter.

Ved folketællingen i 2002 boede der i det område, der på det tidspunkt udgjorde Los Lagos, 1.073.135 mennesker. Siden er Valdivia blevet trukket ud og gjort til den selvstændige region Los Ríos, og i den resterende del boede der 716.739 mennesker, hvilket giver en befolkningstæthed på 14,8 pr. km².

Historie 
I 2007 besluttede man at justere på den oprindelige regioninddeling, og i den forbindelse blev Valdivia-provinsen skåret fra Los Lagos. Begrundelsen herfor var, at denne provins havde en betydelig længere historie end de øvrige i Los Lagos, at provinsen var mere orienteret mod skovbrug, mens de andre provinser var mere orienteret mod landbrug, samt at Valdivia havde en betydelig større befolkning end flere af de andre provinser.

Administration 
Los Lagos er opdelt i fire provinser: Chiloé, Llanquihue, Palena og Osorno. Disse provinser er igen opdelt i sammenlagt 30 kommuner.

Erhvervsliv og økonomi 
Regionen er præget af landbrug, fiskeri og skovbrug. Inden for husdyrhold er der fokus på malkekøer og mejerivarer, og der er en intensiv kornproduktion i regionen. Fisk, herunder laks, sælges fersk eller på dåse. I de seneste tiår er turismen blevet en markant faktor i regionens økonomi.

Noter

Eksterne henvisninger 
 Regionens officielle hjemmeside 

Regioner i Chile
Gro Dahle

Gro Dahle (født 15. maj 1962) er en norsk forfatter og skrivepædagog. Hun har udgivet en række bøger for voksne og børn siden debuten i 1987, blandt andet digtsamlinger, noveller, romaner og billedbøger, af hvilke de fleste er illustreret af hendes mand Svein Nyhus. Gro Dahle har modtaget flere udmærkelser for sin digterkunst .

Bogudgivelser på dansk
 2000: Bag Mumme bor Moni, billedbog illustreret af Svein Nyhus  (på norsk: Bak Mumme bor Moni, 2000)
 2002: Fem vinde over Tamalon, fantasyoman for børn (på norsk Fem vinder over Tamalon, 2001)
 2008: Havet i hovedet, billedbog illustreret af Iben Sandemose (kun udgivet på dansk)
 2011: Silkesød, billedbog illustreret af Svein Nyhus (på norsk: Snill, 2002)
 2011: Vrede Mand, billedbog illustreret af Svein Nyhus (på norsk: Sinna Mann, 2003)
 2015: Akvarium, billedbog illustreret af Svein Nyhus (på norsk: Akvarium, 2014)
 2016: Krigen, billedbog illustreret af Kaia Dahle Nyhus (på norsk: Krigen, 2012)

Eksterne henvisninger

 
 Illustratorens blog med billedeksempler fra Gro Dahles børnebøger
 Avisanmeldelse af billedbogen Silkesød 2011

Romanforfattere fra Norge
Novelleforfattere fra Norge
Børnebogsforfattere fra Norge
Digtere fra Norge
Modtagere af Aschehougprisen
Norsksprogede forfattere fra Norge
Modtagere af Brageprisen
Modtagere af Cappelenprisen